עמוס הראל

עמוס הראל (נולד ב-1968) הוא הפרשן הצבאי של עיתון "הארץ". הראל החל את הקריירה העיתונאית שלו בגלי צה"ל שם היה כתב, עורך ומגיש בחובה ובקבע. בשנת 1992 החל לעבוד בעיתון "הארץ", תחילה כעורך חדשות בדסק הלילה ומאוחר יותר שימש כראש דסק הלילה במשך ארבע שנים. אף כי בשירותו הסדיר שירת בגלי צה"ל, בחר הראל לעשות את שירות המילואים שלו בגדוד חי"ר במילואים, כלוחם ומפקד כיתה. בשנת 1997 התמנה לתפקיד הכתב הצבאי של העיתון. בין השנים 1999 ל-2005 הגיש את התוכנית "רצועת הביטחון" בגלי צה"ל. כתב שני ספרים ביחד עם אבי יששכרוף. הראשון, "המלחמה השביעית", על האינתיפאדה השנייה, היה לרב מכר, תורגם לצרפתית ולערבית, וזכה בפרס צ'צ'יק מטעם המכון למחקרי ביטחון לאומי באוניברסיטת תל אביב. ספרם השני, "קורי עכביש", יצא בשנת 2008 ועסק במלחמת לבנון השנייה. הספר תורגם לאנגלית ויצא בהוצאת Palgrave Macmillan, ואף זכה בפרס צ'צ'יק. ב-2013 ראה אור ספרו "תדע כל אם עברייה", העוסק במסלול הכשרת הלוחם בצה"ל של העשור השני של המאה ה-21. לצורך כתיבת הספר התלווה הראל במשך כשנה לפלוגת מסלול בחטיבת הנח"ל. נוסף על תפקידו ככתב הצבאי של "הארץ", כותב הראל גם בנושא מוזיקה שחורה. בשנת 2015 הוענק לו פרס סוקולוב. הראל הוא בוגר הפקולטה למשפטים באוניברסיטת תל אביב. נשוי ואב לשלושה ילדים. מתגורר בהוד השרון. לפני מתקפת הפתע על ישראל ב-7 באוקטובר 2023, הראל היה בין היחידים שיצאו נגד כי התפיסה לפיה חמאס מורתע ויימנע מאלימות, והשווה אותה לקונספציה שרווחה בקרב קהיליית המודיעין הישראלית לפני מלחמת יום הכיפורים ביחס לכוונות המלחמה המצריות. הוא העריך שצפויה תגובה אלימה של חמאס לאירועי עליית יהודים להר הבית בזמן חול המועד סוכות, וכמו כן כתב: "כרגע נראה שישראל מוכרת לעצמה קונספציה מוטעית שחמאס מחויב לחלוטין לרגיעה ארוכת טווח, ושהציבור בעזה התאהב בשיפור הכלכלי, ולכן ילחץ על חמאס שלא להפר את השקט." במאמר נוסף מאותה עת הוא מתריע מפני פעולה בנוסח המתקפה על פרל הארבור ומצטט את אלוף ערן ניב: "פרל הרבור זו דוגמה מטורפת, קיצונית, שצריכה מבחינתי לומר: אם זה קרה לצבא האמריקאי, וזה הרי לא קרה רק להם, זה יכול לקרות לכל אחד. צה"ל צריך ללמוד את התרחישים הללו ולבנות עבורם חבילות של צעדי תגובה." עמוס הראל, אבי יששכרוף, "המלחמה השביעית", תל אביב: ידיעות ספרים, 2004. עמוס הראל, אבי יששכרוף, "קורי עכביש", תל אביב: ידיעות ספרים, 2008. עמוס הראל, "תדע כל אם עברייה", כנרת זמורה ביתן, 2013. מדיה וקבצים בנושא עמוס הראל בוויקישיתוף מאמרי עמוס הראל, באתר "הארץ". שאלות ותשובות עם עמוס הראל. מאמריו באתר הארץ באנגלית. דוד אברהם‏, "מהרגע בו לרה"מ יש עיתון שמחולק חינם – נתבע משאר העיתונים לנקוט עמדה", באתר וואלה, 4 בספטמבר 2012. עמוס הראל, פרופיל 2013 שנה שלמה עם פלוגת טירוני נח”ל חושפת צבא שונה לגמרי, באתר הארץ, 21 במרץ 2013. רון בן ישי, "תדע כל אם עברייה": טרטורים אאוט, חיבוקים אין, באתר ynet, 30 באפריל 2013. אם זה לא שבור, באתר העין השביעית, 6 בספטמבר 2015 עמוס הראל, דף שער בספרייה הלאומית עמוס הראל, פרופיל 2013 שנה שלמה עם פלוגת טירוני נח”ל חושפת צבא שונה לגמרי, באתר הארץ, 21 במרץ 2013. הארץ, עמוס הראל לגולש: לא להתערב בסוריה, באתר הארץ, 9 בספטמבר 2013. רשימת הזוכים בפרס צ'צ'יק באתר המכון למחקרי ביטחון לאומי צה"ל אוהב אותך, מותק: לידתה של הטירונות המחבקת, באתר וואלה, 26 במרץ 2013. עמוס הראל, ישראל העריכה שהשיפור הכלכלי ברצועה יוביל לשקט ארוך טווח, אך חמאס מתנהל אחרת, באתר הארץ, 28 בספטמבר 2023 עמוס הראל, ההפתעה הבאה עוד תגיע — השאלה היא איך ישראל נערכת אליה, באתר הארץ, 24 בספטמבר 2023 ערך זה הוא קצרמר בנושא ישראלים ובנושא תקשורת. אתם מוזמנים לתרום לוויקיפדיה ולהרחיב אותו.